# Branislav Dešković

### Izvor: Wikipedija

Branislav Dešković (Pučišća, 11. ožujka 1883. - Zagreb, 20. kolovoza 1939.), hrvatski akademski kipar.

Školovao se u Veneciji, Beču i Parizu, gdje redovito izlaže na Salonu. Kao dobrovoljac otišao je u rat u Crnu Goru 1914. godine, a poslije u Rim, Ženevu i Pariz. Od 1921. godine živio je u Splitu.

Bio je poznat kao strastveni lovac, i to se odrazilo na njegov umjetnički rad. Najizrazitiji je animalist u hrvatskoj skulpturi. Izrađivao je ponajviše kipove lovačkih pasa (iskonski element njegove mladosti) u raznim položajima, ali također i drugih životinja.

Za boravka u Sarajevu 1910., dobio je nadahnuće u bosanskim likovima, koje je prikazao u nekoliko skulptura.

Od materijala, volio je koristiti kamen, glinu i broncu. Smatran je prvim impresionistom hrvatskog kiparstva. Uslijed neurednog i bohemskog života, psihički je obolio.

U Bolu na Braču postoji i Galerija umjetnina "Branislav Dešković" (gdje mu se nalazi dijel njegovih djela), a na HRT-u je dobio i kratku TV-emisiju posvećenu njegovom kipu "Pas koji se češe".

Djela su mu nalaze izložena i u Splitu i Zagrebu.

Poznata djela:

- "Dva starca"
- "Tegleći konj"
- "Odmor"
- "Pas koji se češe"
- "Poprsje Turčina"

## [uredi] Zanimljivosti

Američkom predsjedniku Wilsonu je darovao skicu za spomenik "Pobjeda slobode" (izrađenu u Parizu 1918.), kao znak zahvale za to što se zauzimao za male narode odnosno za ostvarenje njihove želje za slobodom.

Dobavljeno iz "http://hr.wikipedia.org../../../b/r/a/Branislav_De%C5%A1kovi%C4%87_8b72.html"

Kategorije: Hrvatski kipari | Brač

##### Views

- Članak
- Razgovor
- Trenutna inačica

##### Traži